《意钓》
宋代·赵蕃

仲舒区中贤，谈治苦吃吃。
但知羡川鱼，不虑网罟密。
仁哉东坡公，游戏亦此术。
究其广大心，意钓真玩物。
我欲窃其语，作庐以自逸。
东西南北人，有志特未必。
相会有溪竹，竹下亭可立。
亭成乞以名，四海一明月。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。